282 



ning var angrebet af saadanne katarrhalske Affektioner i Marts 

 Maaned. Omkring Midten af Marts var de fleste af de angrebne 

 i god Bedring, og nye Tilfælde optraadte vistnok ikke efter den 

 Tid; i sidste Trediedel af Marts mærkedes ikke mere til Epide- 

 mien, der i det hele forløb særdeles mildt og uden alvorlige 

 Følger af nogen Art. 



For Udstedernes og Bopladsernes Vedkommende lyder Ind- 

 beretningerne særdeles gunstigt saavel i Henseende til epidemisk 

 som til Optræden af andre Sygdomme i Vinteren 1899 — 1900. 

 — Fra Kagssimiut skrives d. ^*/з 1900: «Sygdomme af og til 

 saavel imellem Voxne som Børn i Vintertiden»; fra Sydprøven 

 ^/з: «Sundhedstilstanden har været god»; fra Igdlorpait (^/2): 

 «Sundhedstilstanden blandt Grønlænderne særdeles god»; fra 

 Sagdlet ^*/з: «Sundhedstilstanden har hele Tiden været ret til- 

 fredsstillende, da der ikke er indtruffet nogen ondartet Sygdom 

 af nogensomhelst Art.» — Fra Nanortalik skrives ^°/з: «Siden 

 sidste Indberetning» (af ^^Is 1899) «har Sundhedstilstanden her 

 og de nærmeste to Bopladser været gennemgaaende særdeles god 

 og tilfredsstillende, fraregnet en langvarig men dog ikke ondartet 

 Forkølelses-Epidemi, som har hersket her siden Nytaar.» Den 

 25de Marts berettes endvidere fra samme Plads, at et dansk Barn, 

 7 Aar gl., samt flere Grønlænderbørn i Ugen forud havde været 

 angrebet af meget stærk «Forkølelse»? med Ørepine, langvarig 

 Hovedpine, Brækning og høj Feber, Stivhed i Nakken, Smerter 

 i Ryggen og megen Mathed. Sygdommen varede i nogle Dage, 

 der indtraadte da en ret pludselig Bedring, men i alt Fald hos 

 det danske Barn efterlod Sygdommen Døvhed paa det ene Øre, 

 hvori Barnet havde mærket Smerter. Der var intet Udflod fra 

 Øret, og Døvheden skal atter senere være svundet. De katarrhal- 

 ske Slimhindeaffektioner synes altsaa her at have forplantet sig 

 til Mellemøret gennem Tuba Eustachii, hvilket sikkert meget 

 hyppig finder Sted hos Grønlænderne, eftersom chroniske Mel- 

 lemørebetændelser med seropurulent Udflod gennem Øregangen 

 (Otorrhoea) ses saa yderlig almindelig, særlig hos Børnene. — 



